open-index/open-wikipedia-markdown huggingface dataset:
নীলাচলে কিরীটি

***নীলাচলে কিরীটি*** হলো একটি বাংলা রহস্যকাহিনী মূলক চলচ্চিত্র। এটি ২০১৮ সালে অনিন্দ্য বিকাশ দত্তের পরিচালনায় ও রূপা দত্তের প্রযোজনায় প্রকাশিত হয়। সাহিত্যিক নীহার রঞ্জন গুপ্তের গোয়েন্দা কিরীটী রায়ের কাহিনী *বসন্ত রজনী* অবলম্বনে ক্যামেলিয়া প্রোডাকশনস প্রাইভেট লিমিটিড নির্মিত এই ছবিতে কিরীটী রায়ের ভূমিকায় অভিনয় করেছেন ইন্দ্রনীল সেনগুপ্ত।

## কাহিনী
মধুচন্দ্রিমা যাপনের উদ্দেশ্যে স্ত্রী কৃষ্ণার সাথে পুরীতে এসে রহস্যে জড়িয়ে পড়ে কিরীটী রায়। পুলিশ এখানে একটি হোটেলের বেয়ারার মৃতদেহ আবিষ্কার করে। সেই হোটেলে তদন্তে গিয়ে কিরীটী জানতে পারে হোটেলের নিয়মিত অতিথি কালী সরকার নিখোঁজ। কালী আবার কিরীটীর ছোটবেলার বন্ধু। সুতরাং এই রহস্য সমাধানের ভার নেয় সে। হোটেল মালিক হরিত সান্যাল ও তার স্ত্রী রুনার রহস্যময় আচরণ কিরীটীকে সন্ধিগ্ধ করে তোলে। সে বুঝতে পারে বেয়ারার খুন ও কালী সরকার হত্যা একই সূত্রে বাঁধা।

## অভিনয়শিল্পী
* ইন্দ্রনীল সেনগুপ্ত - কিরীটী রায়
* ঋতুপর্ণা সেনগুপ্ত - রুনা
* অরুণিমা ঘোষ - কৃষ্ণা
* সমদর্শী দত্ত - সুব্রত
* শান্তিলাল মুখার্জি - হারিত
* অভিষেক চট্টোপাধ্যায় - কালী সরকার

## তথ্যসূত্র

বিষয়শ্রেণী:২০১৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:ক্যামেলিয়া প্রোডাকশনের চলচ্চিত্র
আবদুল ওয়াহিদ আদমজী

**আবদুল ওয়াহিদ আদমজী** ছিলেন একজন পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা।

## প্রাথমিক জীবন
আদমজী ১৯০৮ সালে ব্রিটিশ ভারতের বার্মার ইয়াঙ্গুনে জন্মগ্রহণ করেছিলেন। তিনি বার্মায় পড়াশোনা শেষ করেছেন। তিনি আদমজী গ্রুপের প্রতিষ্ঠাতা আদমজী হাজী দাউদের বড় ছেলে।

## কর্মজীবন
আদমজী ১৯২৫ সালে আদমজী গ্রুপে যোগ দিয়েছিলেন, তিনি বার্মার ম্যাচের কারখানা এবং গ্রুপের রাইস মিলে কাজ করেছিলেন। ১৯৩৮ থেকে ১৯৪৮ সাল পর্যন্ত তিনি ব্রিটিশ ভারতে এই গোষ্ঠীর সম্প্রসারণ করেছিলেন। ১৯৪৮ সালের ২৮ জানুয়ারি তার পিতার মৃত্যুর পরে তিনি আদমজী গ্রুপ এবং আদমজী পরিবারের প্রধান হিসাবে তার পিতার স্থলাভিষিক্ত হন। তিনি আদমজী গ্রুপকে প্রসারিত করেছিলেন এবং পাকিস্তানের শিল্পায়নে গুরুত্বপূর্ণ ভূমিকা পালন করেছিলেন। তিনি পূর্ব পাকিস্তানের আদমজী জুট মিলস প্রতিষ্ঠা করেছিলেন যা ছিল বিশ্বের বৃহত্তম পাট মিলস। তিনি পূর্ব পাকিস্তানে আদমজী চা উদ্যান প্রতিষ্ঠা করেছিলেন, তখন বিশ্বের বৃহত্তম চা ক্ষেত। ১৯৫৮ সালে তিনি পাকিস্তান সরকার কর্তৃক হিলাল-ই-পাকিস্তান ভূষিত হন। তিনি পাকিস্তান শিল্প ক্রেডিট ও বিনিয়োগ কর্পোরেশনের চেয়ারম্যান হিসাবে দায়িত্ব পালন করেছিলেন। ১৯৭১ সালে আদমজী গ্রুপটির মূল্য ৬০ মিলিয়ন ডলারেরও বেশি ছিল বলে অনুমান করা হয়েছিল, বাংলাদেশ যখন একটি স্বাধীন দেশে পরিণত হয়েছিল তখন তার মূল্য অর্ধেকেরও বেশি নিচে নেমে এসেছিলো।

## মৃত্যু
১৯৭২ সালের ৪ জুলাই পাকিস্তানের করাচিতে আদমজী মারা যান।

## তথ্যসূত্র

বিষয়শ্রেণী:গুজরাতি ব্যক্তি
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:পাকিস্তান আন্দোলনের কর্মী
বিষয়শ্রেণী:১৯৭২-এ মৃত্যু
বিষয়শ্রেণী:১৯০৮-এ জন্ম
বিষয়শ্রেণী:২০শ শতাব্দীর জনহিতৈষী
বিষয়শ্রেণী:পাকিস্তানি জনহিতৈষী
বিষয়শ্রেণী:হিলাল-ই-পাকিস্তান প্রাপক
চীফ মেট্রোপলিটন ম্যাজিস্ট্রেট আদালত

**চীফ মেট্রোপলিটন ম্যাজিস্ট্রেট আদালত** হল এক ধরনের আদালত যা বাংলাদেশের বিভাগীয় শহরগুলোতে পাওয়া যায়। ফৌজদারি কার্যবিধির বিধান মোতাবেক একজন চীফ মেট্রোপলিটন ম্যাজিস্ট্রেট এই আদালতের প্রধান। ফৌজদারি কার্যবিধির সংশোধিত রূপ সরকারকে মহানগর এলাকায় একজন চীফ মেট্রোপলিটন ম্যাজিস্ট্রেট ও অন্যান্য ম্যাজিস্ট্রেট নিয়োগের ক্ষমতা দেয়। এতে এক বা একাধিক অতিরিক্ত চীফ মেট্রোপলিটন ম্যাজিস্ট্রেট নিয়োগের বিধানও নির্দেশ করা হয়েছে।

## অধিক্ষেত্র
ফৌজদারী কার্যবিধি অনুসরণ করতঃ সরকারের প্রাক-অনুমোদনের মাধ্যমে চীফ মেট্রোপলিটন ম্যাজিস্ট্রেটকে 
নিন্মবর্ণিত ক্ষমতা দেওয়া হয়েছে:

* মেট্রোপলিটন ম্যাজিস্ট্রেটদের একটি বেঞ্চ গঠন করা; 
* বেঞ্চের অধিবেশন সময় এবং স্থান নির্ধারণ; 
* অধিবেশন চলাকালীন মেট্রোপলিটন ম্যাজিস্ট্রেটদের মধ্যে যে কোনও পার্থক্য দূর করা

### ক্ষমতা
মেট্রোপলিটন পুলিশ আইন অনুযায়ী কোনও পুলিশ কর্মকর্তার লিখিত প্রতিবেদনের ভিত্তিতে কেবল ফৌজদারি মামলা আদালতের বিচারের আওতায় আনা যায়।

## তথ্যসূত্র

বিষয়শ্রেণী:বাংলাদেশের রাজনীতি
বিষয়শ্রেণী:বাংলাদেশের আইন
বিষয়শ্রেণী:বাংলাদেশের বিচার বিভাগ
কামানখোলা জমিদার বাড়ি

**কামানখোলা জমিদার বাড়ি** বাংলাদেশ এর লক্ষ্মীপুর জেলার লক্ষ্মীপুর সদর উপজেলার কামানখোলা নামক স্থানে অবস্থিত এক ঐতিহাসিক জমিদার বাড়ি।

## ইতিহাস
কবে নাগাদ এই জমিদার বংশ ও জমিদার বাড়ির সৃষ্টি তার সঠিক কোনো তথ্য জানা যায়নি। তবে প্রতিষ্ঠাতা হিসেবে জমিদার রাজেন্দ্র নাথ দাস তা জানা গেছে। মূলত তাদের জমিদারী ছিল লক্ষ্মীপুর জেলার রায়পুর উপজেলায়। আর এখানের জমিদারী ছিল দালাল বাজার জমিদারদের। তবে তাদের সাথে ভালো সম্পর্ক থাকায় তারা কামানখোলায় জমিদার বাড়ি তৈরি করতে দেন এই ভুল ধারণা প্রচলিত আছে। জমিদার পরিবাদের ভাষ্যমতে জমিদার যদুনাথ দাসের কোন পুত্র না থাকায় তিনি এক পুত্র দত্তক নেন। দত্তক নেবার বিষয়ে এক চমকপ্রদ কথা প্রচলিত আছে। বলা হয়ে থাকে তিনি পুত্র দত্তক নেবার সময় পুত্রের সমান  স্বর্ণ ও সম্পদ বিনিময় হিসেবে দেন।পরে তিনি যোজ্ঞ করে পুত্রের নাম গোত্র পরিবর্তন করেন।যার নাম হরেন্দ্র নারায়ন দাস। দালাল বাজার জমিদার এবং কামানখোলার জমিদাররা মূলত একই বংশ। পরিবার বেশ কিছু সদস্য ভারতে এবং দেশের বিভিন্ন স্থানে ছড়িয়ে যায়। এবং দালাল বাজারের জমিদার বাড়িটি বেশ পুরানো হয়ে যাওয়াতে বাড়ি স্থানান্তর করে চলে আসেন কামানখোলা। পর্যায়ক্রমে এখানে জমিদার বংশের ক্ষেত্রনাথ দাস, যদুনাথ দাস এবং হরেন্দ্র নারায়ন দাস এখানে জমিদারী পরিচালনা করেন। অনেকে মনে করেন এই বংশের কেউ বুঝি আর নেই। ভারতে,বাংলাদেশের কিছু জায়গায় এবং কামানখোলাতে এখনও তাদের বেশ কিছু বংশধর বসবাস করেন।

## অবকাঠামো
জমিদার বাড়িটিতে প্রবেশাদ্বার, একটি দ্বিতল বিশিষ্ট্য ভবন, রক্ষী বাহিনীর ঘর, জল টংগী, পূজা মণ্ডপ, নৃত্য, সালিশী কক্ষ, দিঘী ও মঠ রয়েছে।

## বর্তমান অবস্থা
এখানে এখনও লোকজনের বসবাস থাকাতে মোটামুটিভাবে জমিদার বাড়ির সকল অবকাঠামো বেশ ভালো অবস্থাই আছে। বাড়ির ভেতরের অংশে এখনও জমিদার পরিবারের বেশ সদস্য বসবাস করেন

## তথ্যসূত্র

বিষয়শ্রেণী:লক্ষ্মীপুর জেলার দর্শনীয় স্থান
বিষয়শ্রেণী:ঐতিহাসিক স্থান
বিষয়শ্রেণী:জমিদার বাড়ি
বট এন্ড সোল্ড (বই)

***বট এন্ড সোল্ড***  (, ) হলো মেগান স্টিফেন্সের একটি 2016 স্মৃতিগ্রন্থ, যেটি হার্পারকোলিনস প্রকাশ করেছে।.

## সারাংশ
একটি ১৪ বছরের ব্রিটিশ কিশোরীর একটি স্মৃতিকথা, যিনি প্রেমে পড়েছিলেন এবং তার দম্পতি প্রেমিকের দ্বারা যৌন দাসত্বের মধ্যে বিক্রি হয়েছিলো।

## তথ্যসূত্র

বিষয়শ্রেণী:২০১৬-এর বই
বিষয়শ্রেণী:ইংরেজি ভাষার বই
বিষয়শ্রেণী:ব্রিটিশ বই
বিষয়শ্রেণী:হ্যার্পার কলিন্সের বই
কিরীটী রায় (চলচ্চিত্র)

***কিরীটী রায়*** একটি বাংলা রহস্যকাহিনী মূলক চলচ্চিত্র, যার পরিচালক হলেন অনিকেত চট্টোপাধ্যায়। ২০১৬ সালে প্রকাশিত এই ছবিটি বাঙালী সাহিত্যিক নীহাররঞ্জন গুপ্তের কিরীটী রায়ের গোয়েন্দা কাহিনী *সেতারের সুর* অবলম্বনে নির্মিত। এই ছবিতে কিরীটী রায়ের চরিত্রে অভিনয় করেছেন চিরঞ্জিত চক্রবর্তী।

## কাহিনী
কলকাতার রাস্তায় কিরীটী ও তার সহকারী সুব্রত উদ্ধার করে একটি ছেলেকে। ছেলেটির নাম সুনীল। সে মরফিন ওষুধের প্রভাবে মরণাহত। এই সুনীলের সাথে কিছুকাল আগে বাসবী নাম্নী একটি মেয়ের হত্যা রহস্যের যোগসূত্র খুঁজে পায় কিরীটী। বাসবীর বিয়ে ঠিক হয়েছিল ব্রজেশ বলে এক যুবকের সাথে। বিবাহের আগেই খুন হয় বাসবী। কিরীটী তদন্তে নামে।

## অভিনয়
* চিরঞ্জিত চক্রবর্তী - কিরীটী
* লকেট চট্টোপাধ্যায় - কৃষ্ণা
* স্বস্তিকা মুখোপাধ্যায় - জুনিফার 
* কৌশিক গঙ্গোপাধ্যায় - ইন্সপেকটর রথীন শিকদার 
* সুজন মুখোপাধ্যায় - সুব্রত
*রাহুল ব্যানার্জী
* কাঞ্চনা মৈত্র
* সৌম্যজিৎ মজুমদার
* কৃষ্ণেন্দু দেওয়ানজি
* জয় বদলানি

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:অনিকেত চট্টোপাধ্যায় পরিচালিত চলচ্চিত্র
বিষয়শ্রেণী:কৌশিক গঙ্গোপাধ্যায় পরিচালিত চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:২০১৬-এর রোমাঞ্চকর চলচ্চিত্র
২০১৮ নিউজিল্যান্ড নারী ক্রিকেট দলের ইংল্যান্ড সফর

নিউজিল্যান্ড জাতীয় মহিলা ক্রিকেট দল ২০১৮ সালের জুলাইয়ে ইংল্যান্ড মহিলা ক্রিকেট দলের সাথে খেলার জন্য ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ। মহিলা ওডিআই ম্যাচ গুলো খেলার পূর্বে উভয় দল দক্ষিণ আফ্রিকাকে সাথে নিয়ে একটি ত্রি-দেশীয় সিরিজ খেলে। ইংল্যান্ড মহিলা দল তিন-ম্যাচের সিরিজটি ২-১ এ জয় লাভ করে।

## দলীয় সদস্য

## ডব্লিউওডিআই সিরিজ
### ১ম ডব্লিউওডিআই

### ২য় ডব্লিউওডিআই

### ৩য় ডব্লিউওডিআই

## তথ্যসূত্র

## বহিঃসংযোগ
* Series home at ESPN Cricinfo

বিষয়শ্রেণী:২০১৭-২০ আইসিসি নারী চ্যাম্পিয়নশিপ
বিষয়শ্রেণী:২০১৮-এ নিউজিল্যান্ডীয় ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
New Zealand 20189
England 2018
ক্রিকেট
বিষয়শ্রেণী:২০১৮-এ ইংরেজ মহিলাদের ক্রিকেট
বিষয়শ্রেণী:২০১৮-এ নারী ক্রিকেট
পুরী রেলওয়ে স্টেশন

**পুরী রেলওয়ে স্টেশন** একটি টার্মিনাল ট্রেন স্টেশন এবং ভারতের ওড়িশা রাজ্যের সমুদ্র উপকূলীয় মন্দির শহর পুরীকে রেল পরিষেবা প্রদান করে।

## ইতিহাস
১৮৯৭ সালের ১ ফেব্রুয়ারি খুর্দা রোড-পুরী বিভাগটি রেল চলাচলের জন্য উন্মুক্ত করা হয়। রেলওয়ে স্টেশনটি আরও সুবিধাসহ একটি ঐতিহ্যগত হিন্দু মন্দির কাঠামোতে পুনরায় সংস্কার করা হয়।

### রেলপথ পুনর্গঠন
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।

## পরিকাঠামো

## তথ্যসূত্র

## বহিঃসংযোগ

বিষয়শ্রেণী:পুরী জেলার রেলওয়ে স্টেশন
বিষয়শ্রেণী:ভারতের রেলওয়ে টার্মিনাস
বিষয়শ্রেণী:১৮৯৭-এ ভারতে প্রতিষ্ঠিত
বিষয়শ্রেণী:খুর্দা রোড রেলওয়ে বিভাগ
বিষয়শ্রেণী:১৮৯৭-এ ভারতে চালু রেলওয়ে স্টেশন
বিষয়শ্রেণী:ভারতীয় রেলের এ১ শ্রেণির স্টেশন
কাজী আনোয়ারা মনসুর

**ড. কাজী আনোয়ারা মনসুর** হলেন বাংলাদেশের একজন প্রখ্যাত শিক্ষাবিদ ও সমাজকর্মী। নারী শিক্ষায় অনন্য সাধারণ অবদানের জন্য ১৯৯৯ সালে তাকে “বেগম রোকেয়া পদক” প্রদান করা হয়।

## জন্ম ও পারিবারিক পরিচিতি
“মনসুর মিডিয়া” উদ্ভাবক অধ্যাপক ডাঃ কাজী আবুল মনসুর তার স্বামী এবং ফটো সাংবাদিক ড. শহিদুল আলম তার পুত্র।

## শিক্ষাজীবন
তিনি কলকাতার লেডি ব্র্যাবোর্ন কলেজে শিক্ষা লাভের পর ১৯৮০ সালে ঢাকা হতে ডক্টরেট ডিগ্রী অর্জন করেন।

## কর্মজীবন
১৯৫৭ সালের ২১ জানুয়ারি মাত্র ১৪ জন শিক্ষার্থী নিয়ে তিনি “আজিমপুর কিন্ডার গার্টেন স্কুল” প্রতিষ্ঠা করেন, যা পরবর্তীতে “অগ্রণী স্কুল এন্ড কলেজ, ঢাকা” নামে পরিচিতি লাভ করে এবং তিনি এখানে একাধারে ৩০ বছর যুক্ত থেকে এদেশে নারী শিক্ষার প্রসারে অনন্য অবদান রাখেন।
১৯৬৯ সালে কবি সুফিয়া কামালের নেতৃত্বে প্রগতিশীল নারী সংগঠন গড়ে তোলার সময় তিনিও অংশগ্রহণ করেন। তিনি বাংলাদেশ শিশু একাডেমির চেয়ারপার্সন হিসেবে দায়িত্ব পালন করেন।

## পুরস্কার ও সম্মাননা

১৯৯৯ সালে সমাজ ও নারীর ক্ষমতায়নে অবদানের স্বীকৃতি হিসেবে বাংলাদেশ সরকার কর্তৃক প্রদত্ত “বেগম রোকেয়া পদক” প্রদান করা হয় তাকে।

## আরও দেখুন
* অধ্যাপক ডাঃ কাজী আবুল মনসুর;
* ড. শহিদুল আলম;
* অগ্রণী স্কুল এন্ড কলেজ, ঢাকা;
* বেগম রোকেয়া পদক।

## তথ্যসূত্র

বিষয়শ্রেণী:বেগম রোকেয়া পদক বিজয়ী
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী সমাজকর্মী
নবনিত ধালিওয়াল

**নবনিত ধালিওয়াল** (জন্ম ১০ অক্টোবর ১৯৮৮) একজন কানাডিয়ান ক্রিকেটার । ২০১৫ সালের ১ জানুয়ারি নেদারল্যান্ডসের বিপক্ষে আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় তিনি তার লিস্ট এ ক্রিকেটে অভিষেক করেছিলেন।

জানুয়ারী ২০১৮ এ, তাকে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য কানাডার দলে অন্তর্ভুক্ত ছিলেন। ২০১৮ সালের সেপ্টেম্বরে, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য ঘোষিত কানাডার স্কোয়াডে তার নাম দেওয়া হয়েছিল। প্রতিযোগিতায় কানাডার হয়ে তিনি ছয় ম্যাচে ৮৩ রান নিয়ে সেরা রান সংগ্রহকারী হন।

অক্টোবর ২০১৮ সালে, ওয়েস্ট ইন্ডিজে অনুষ্ঠিত ২০১৮-১৯ আঞ্চলিক সুপার৫০ প্রতিযোগিতার জন্য তিনি কানাডার দলে স্থান পান। প্রতিযোগিতায় তিনি কানাডার হয়ে ছয় ম্যাচে ২৭১ রান নিয়ে ছিলেন শীর্ষ রান সংগ্রহকারীদের একজন। ২০১৯ সালের এপ্রিল মাসে নামিবিয়ায় অনুষ্ঠিত ২০১৯ আইসিসি বিশ্ব ক্রিকেট লীগ দ্বিতীয় বিভাগের প্রতিযোগিতায় সে ছিল কানাডা দলের সদস্য। উক্ত প্রতিযোগিতায়ও তিনি কানাডার হয়ে পাঁচ ম্যাচে ২১৯ রান নিয়ে শীর্ষস্থানীয় ছিলেন।

২০১৯ সালের জুনে, কানাডায় অনুষ্ঠিত গ্লোবাল টি২০ কানাডা প্রতিযোগিতায় তিনি অ্যাডমন্টন রয়্যালস ফ্র্যাঞ্চাইজি দলের হয়ে খেলতে নির্বাচিত হয়েছিলেন।

আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাই প্রতিযোগিতার আঞ্চলিক ফাইনালের জন্য কানাডার স্কোয়াডের অধিনায়ক মনোনীত করা হয়েছিল। ১৮ আগস্ট ২০১৯-এ কেম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে আত্মপ্রকাশ করেন। তিনি ছয় ম্যাচে ১৯০ রান দিয়ে সেরা রান সংগ্রহকারী হিসাবে প্রতিযোগিতাটি সমাপ্ত করেছিলেন।

২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ পর্বের প্রতিযোগিতার জন্য কানাডার স্কোয়াডের অধিনায়ক মনোনীত করা হয়।

## তথ্যসূত্র

## বহিঃসংযোগ

* 

বিষয়শ্রেণী:কানাডার একদিনের আন্তর্জাতিক ক্রিকেটার
বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার
বিষয়শ্রেণী:কানাডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:চণ্ডীগড় থেকে আগত ক্রিকেটার
বিষয়শ্রেণী:কানাডায় ভারতীয় অভিবাসী
আবদুল হালিম চৌধুরী

**আবদুল হালিম চৌধুরী** (১৯২৮-১৯৮৭) বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য ও গণপ্রজাতন্ত্রী বাংলাদেশ সরকারের মন্ত্রী ছিলেন। তিনি পাকিস্তান সেনাবাহিনীর অবসরপ্রাপ্ত ক্যাপ্টেন এবং বাংলাদেশের মুক্তিযুদ্ধে যুদ্ধ করেছেন। 

## জন্ম ও প্রাথমিক জীবন
আবদুল হালিম চৌধুরী ১ ফেব্রুয়ারি ১৯২৮ সালে ব্রিটিশ ভারতের পূর্ব বাংলার মানিকগঞ্জের শিবালয়ে জন্মগ্রহণ করেন। তিনি ফরিদপুর জেলা স্কুল থেকে স্নাতক ডিগ্রি অর্জন করেছেন। রাজশাহী বিশ্ববিদ্যালয় থেকে অর্থনীতিতে বিএ শেষ করেন। তিনি ঢাকা বিশ্ববিদ্যালয়ে স্নাতকোত্তর শুরু করেন।

## কর্মজীবন
১৯৫০ সালে ছাত্র থাকাকালীন আবদুল হালিম চৌধুরী পাকিস্তান সেনাবাহিনীতে যোগ দেন। সেনাবাহিনীতে তিনি প্রথম পাঞ্জাব রেজিমেন্টে অ্যাডজুটান্ট এবং কোয়ার্টার মাস্টার হিসাবে দায়িত্ব পালন করেন। তিনি ১৪ তম বিভাগের জিওসির সহায়ক শিবিরের দায়িত্ব পালন করেন। তিনি পূর্ব পাকিস্তানের বিশ্ববিদ্যালয় অফিসার্স ট্রেনিং কর্পস ব্যাটালিয়নের কমান্ডিং অফিসার ছিলেন। ১৯৬২ সালে তিনি স্বাস্থ্যগত কারণে সেনাবাহিনী থেকে অবসর গ্রহণ করেন। তিনি পূর্ব পাকিস্তান শিল্প উন্নয়ন কর্পোরেশনে যোগদান করেন। কুষ্টিয়ায় একটি সুগার মিল স্থাপনের অভিযোগে তাকে অভিযুক্ত করা হয়েছিল। ১৯৬৬ সালে তিনি ন্যাশনাল আওয়ামী পার্টিতে যোগ দেন। ১৯৭০ সালে পাকিস্তানের সাধারণ নির্বাচনে তিনি মোজাফফর আহমেদের নেতৃত্বে ন্যাশনাল আওয়ামী পার্টির মনোনীত প্রার্থী হয়ে প্রতিদ্ধন্দিতা করেন। 

১৯৭১ সালে বাংলাদেশের স্বাধীনতা যুদ্ধের সময় তিনি মানিকগঞ্জের বিপ্লবী কমিটি গঠনে সহায়তা করেন। তাকে ঢাকা সদর ও গাজীপুরে সামরিক অভিযানের দায়িত্বে নিযুক্ত করা হয়। বাংলাদেশের স্বাধীনতার পরে ১৯৭৩ সালের বাংলাদেশ সাধারণ নির্বাচনে তিনি আবারও ন্যাপ (এম) প্রার্থী হিসাবে প্রতিদ্ধন্দিতা করেন।।  এর পর তিনি ইউনাইটেড পিপলস পার্টির সভাপতি হন। ১৯৭৯ সালে তিনি বাংলাদেশ জাতীয়তাবাদী দল থেকে সংসদ সদস্য নির্বাচিত হন। তিনি রাষ্ট্রপতি জিয়াউর রহমানের মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রীর দায়িত্ব পালন করেন। পরে তিনি রাষ্ট্রপতি আবদুস সাত্তারের খাদ্য ও ত্রাণ মন্ত্রীর মন্ত্রিসভায় ছিলেন। তিনি বিএনপির জাতীয় নির্বাহী কমিটির সদস্য ছিলেন। হুসেইন মুহাম্মদ এরশাদ ক্ষমতায় আসার পর তিনি জাতীয় পার্টিতে যোগ দেন। তখন তিনি কৃষি ও খাদ্যমন্ত্রী ছিলেন। 

## মৃত্যু
আবদুল হালিম চৌধুরী ৭ অক্টোবর ১৯৮৭ সালে তিনি মারা যান। 

## তথ্যসূত্র

বিষয়শ্রেণী:১৯৮৭-এ মৃত্যু
বিষয়শ্রেণী:১৯২৮-এ জন্ম
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:মুক্তিবাহিনীর কর্মকর্তা
বিষয়শ্রেণী:আবদুস সাত্তারের মন্ত্রিসভার সদস্য
বিষয়শ্রেণী:জিয়াউর রহমানের মন্ত্রিসভার সদস্য
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:বাংলাদেশের কৃষিমন্ত্রী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ মন্ত্রী
মোহাম্মদ আবদুল হক

**মোহাম্মদ আবদুল হক** (১৯১৮-১৯৯৬) যিনি **এম. এ. হক** নামে পরিচিত। ছিলেন সাবেক মন্ত্রী, সংসদ সদস্য, পুলিশের আইজিপি, লেখক ও বাংলাদেশ এসোসিয়েশন অব ইন্টারন্যাশনাল রিক্রুটিং এজেন্সিসের (বায়রা) প্রতিষ্ঠাতা সভাপতি।

## জন্ম ও প্রাথমিক জীবন
মোহাম্মদ আবদুল হকের জন্ম ১ জানুয়ারি ১৯১৮ সালে ব্রিটিশ ভারতের আসামের সিলেট জেলার জকিগঞ্জের কমলপুর। তার পিতা মোহাম্মদ সবজান আলী ও মাতা সকিনা খাতুন। তিনি ১৯৪২ সালে মুরারি চাঁদ কলেজ থেকে ইংরেজিতে বিএ ডিগ্রি অর্জন করেন।

## কর্মজীবন
মোহাম্মদ আবদুল হক ১৯৪৩ সালে আসাম পাবলিক সার্ভিস কমিশন পরীক্ষায় উত্তীর্ণ হন এবং উপ-সুপারিনটেন্ডেন্ট পদে পুলিশে নিযুক্ত হন। ১৯৪৭ সালে ভারত বিভাগের পরে তিনি পাকিস্তান পুলিশ সার্ভিসে যোগদানের সিদ্ধান্ত নেন। তিনি ঢাকা জেলা, ময়মনসিংহ জেলা, নোয়াখালী জেলা, এবং রংপুর জেলার জেলা পুলিশ সুপার হিসাবে দায়িত্ব পালন করেন। ১৯৫৯ সালে তাকে রাষ্ট্রপতি পুলিশ পদক দেওয়া হয়। ১৯৬০ সালে তাকে অতিরিক্ত পুলিশ মহাপরিদর্শক করা হয়। ১৯৬৩ সালে তিনি তমঘা-ই-পাকিস্তান ভূষিত হন। ১৯৬৫ থেকে ১৯৬৯ সাল পর্যন্ত তিনি সড়ক পরিবহন কর্পোরেশনের চেয়ারম্যানের দায়িত্ব পালন করেন। তিনি ১৯৬৯ সালে পাকিস্তান সরকার থেকে সিতারা-ই-খিদমত পুরস্কার পেয়েছিলেন। 

মোহাম্মদ আবদুল হক অবসর গ্রহণের পর একটি হাসপাতাল প্রতিষ্ঠা করেছিলেন। তার হাসপাতাল বাংলাদেশের মুক্তিযুদ্ধের সময় বেসামরিকদের আশ্রয়স্থল হিসাবে কাজ করেছিল। তিনি ১৯৭০-এর দশকে রাজনীতিতে যোগ দিয়েছিলেন। জিয়াউর রহমানের বিএনপিতে যোগ দিয়ে ১৯৭৯ সালের নির্বাচনে বাংলাদেশ জাতীয়তাবাদী দল তাকে না দিলে স্বতন্ত্র হিসাবে  সাবেক সিলেট-১০ (বর্তমান সিলেট-৫) আসন থেকে সংসদ সদস্য নির্বাচিত হন। ১৯৮৫ থেকে ১৯৮৬ সাল পর্যন্ত তিনি রাষ্ট্রপতি হুসেন মোহাম্মদ এরশাদের মন্ত্রিসভায় ভূমি প্রশাসন ও ভূমি সংস্কারমন্ত্রী হিসেবে দায়িত্ব পালন করেন। এম এ হক জনদলের ভারপ্রাপ্ত সভাপতি (১৯৮৫-৮৬) হিসেবে দায়িত্ব পালন করলেও পরবর্তীকালে ১৯৮৭ সালে রাজনীতি থেকে অবসর গ্রহণ করেন। তিনি জনহিতকর অবদানের জন্য ভাসানী পদক এবং শেরে বাংলা পদক পেয়েছিলেন। 

## ব্যক্তিগত জীবন
তিনি চট্রগ্রামের এসপি থাকার সময় তিনি তৎকালীন পাকিস্তান জাতীয় পরিষদের স্পিকার ও ভারপ্রাপ্ত প্রেসিডেন্ট  ফজলুল কাদের চৌধুরীর বোন তথা সালাহউদ্দিন কাদের চৌধুরীর ফুফু ফাহমিদা বেগমকে বিয়ে করেন। তাদের এক ছেলে মোহাম্মদ রিয়াজুল হক, দুই কন্যা সংঙ্গীত শিল্পী রেহানা আশিকুর রহমান ও মিডিয়া ব্যক্তি ফারহানা হক রাহমানের জনক।

## গ্রন্থ
তার রচিত উল্লেখযোগ্য গ্রন্থ-

* রাহুগ্রস্ত বাংলাদেশ
* দেশটা কি রসাতলে যাবে
* সৃষ্টির সেরা শত মানব
* দারিদ্র্য বিমোচন
* Yahya’s Master Plan

## মৃত্যু
মোহাম্মদ আবদুল হক ৬ এপ্রিল ১৯৯৬ সালে বাংলাদেশের ঢাকায় মারা যান। বনানী কবরস্থানে তাকে সমাহিত করে হয়। তার স্মৃতিতে এম এ হক ফাউন্ডেশন গঠন করে হয়। 

## তথ্যসূত্র

বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:১৯৯৬-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:সিলেট জেলার রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশের ভূমিমন্ত্রী
আইদিন প্রদেশ

**আইদিন প্রদেশ** () তুরস্কের দক্ষিণ-পশ্চিম অবস্থিত একটি প্রদেশ, যেটি এজিয়ান অঞ্চলের অন্তর্গত। প্রদেশটির রাজধানী শহরের নাম হচ্ছে আইদিন। ২০০০ সালের আদমশুমারীর হিসাব অনুযায়ী জনসংখ্যা ছিল প্রায় ১৫০,০০০ জন এর মত। প্রদেশটির অন্যান্য দুইটি উল্লেখযোগ্য শহরের মধ্যে দিদিম এবং কুয়াদাসি অন্যতম।

## ভৌগোলিক অবস্থান
প্রতিবেশী প্রদেশের মধ্যে উত্তর পূর্বে মানিসা, উত্তরে ইজমির, পূর্বে ডেনিজলি, দক্ষিণে মুয়ালার অবস্থান করছে।

### জেলা
আইদিন প্রদেশ ১৭টি জেলা নিয়ে গঠিত হয়েছে। নিম্নে তুলে ধরা হল:

### উদ্ভিদকুল
গ্রামাঞ্চলের বেশিরভাগ অঞ্চলেই ডুমুর, জলপাই এবং সাইট্রাস গাছ দেখতে পাওয়া যায়।

## তথ্যসূত্র

## বহিঃসংযোগ

*  Aydın governor's official website
*  Aydın municipality's official website

বিষয়শ্রেণী:প্রাচীন গ্রিক ভূগোল
মানব কণ্ঠস্বর

**মানব কণ্ঠস্বর** বলতে মানুষের দ্বারা ভোকাল ট্র্যাক্ট ব্যবহার করে সৃষ্ট শব্দ বা শব্দগুচ্ছকে বুঝায়। এটি হতে পারে কথা বলা, গান গাওয়া, হাসা, কান্না করা, চিৎকার করা ইত্যাদি এমনকি কানকথাও।
মানব কণ্ঠস্বর ফ্রিকোয়েন্সি বিশেষত মানব শব্দ উৎপাদনের একটি অংশ যেখানে ভোকাল কর্ড হলো প্রাথমিক শব্দোৎস।
সাধারণভাবে বলতে গেলে, মানুষের কণ্ঠস্বর উৎপন্ন করার প্রক্রিয়াটি তিন ভাগে বিভক্ত হতে পারে-
* ফুসফুস
* স্বরযন্ত্রীয় (ভয়েস বাক্স) কণ্ঠ্যভাঁজ (Vocal Folds)
* বাগ্মী

## তথ্যসূত্র

বিষয়শ্রেণী:মানব কণ্ঠস্বর
বিষয়শ্রেণী:ধ্বনিবিজ্ঞান
বিষয়শ্রেণী:কণ্ঠ সঙ্গীত
শ্রাবণিক ধ্বনিবিজ্ঞান

**শ্রাবণিক ধ্বনিবিজ্ঞান** () ভাষাবিজ্ঞানের অন্তর্ভুক্ত শাস্ত্র ধ্বনিবিজ্ঞানের একটি উপশাখা, যেখানে বাকধ্বনি (Speech sound) কীভাবে শ্রবণ করা হয় এবং সেগুলি কীভাবে মনে গিয়ে বাক-প্রত্যক্ষণ বা বাক-উপলব্ধির (speech perception) জন্ম দেয়, সে বিষয়ে অধ্যয়ন করা হয়। এই শাস্ত্রে কীভাবে প্রান্তিক শ্রবণতন্ত্র ও কেন্দ্রীয় শ্রবণতন্ত্রগুলির (যার মধ্যে মস্তিষ্কের কিছু এলাকাও অন্তর্ভুক্ত) কর্মপদ্ধতিগুলির মধ্যস্থতায় বাক-উদ্দীপকসমূহ (speech stimuli) ও সেগুলির কারণে সৃষ্ট শ্রোতার প্রতিক্রিয়ার মধ্যবর্তী সম্পর্কগুলি প্রতিষ্ঠা পায়, সেই ব্যাপারটি অধ্যয়ন করা হয়। এটি ধ্বনিবিজ্ঞানের তিনটি প্রধান শাখার একটি; অন্য দুইটি শাখা হল ধ্বনিতরঙ্গবিজ্ঞান (Acoustic phonetics) ও উচ্চারণ ধ্বনিবিজ্ঞান (Articulatory phonetics)। তবে এগুলির মধ্যে একই গবেষণাপদ্ধতি প্রয়োগ করা হতে পারে এবং একই ধরনের প্রশ্নের উত্তর অনুসন্ধান করা হতে পারে।

## ভৌত মাপনী ও শ্রাবণিক সংবেদন
কোনও শব্দ বা ধ্বনির ভৌত বৈশিষ্ট্যসমূহ এবং সেই ধ্বনি শ্রবণাঙ্গে (যেমন কানে) যে শ্রাবণিক সংবেদনগুলির সৃষ্টি করে, তাদের মধ্য কোনও সরাসরি সম্পর্ক নেই। যেখানে শব্দ বা ধ্বনির ভৌত বা ধ্বনিগত বৈশিষ্ট্যগুলি বস্তুনিষ্ঠ তথা নৈর্ব্যক্তিকভাবে (অর্থাৎ ব্যক্তিভেদে এগুলি একই মান ধারণ করে) পরিমাপ করা সম্ভব, সেখানে শ্রাবণিক সংবেদনগুলি ব্যক্তিনিষ্ঠ (অর্থাৎ ব্যক্তিভেদে এগুলি ভিন্ন হয়ে থাকে) এবং শ্রোতাদেরকে তাদের উপলব্ধি বা প্রত্যক্ষণ সম্পর্কে প্রতিবেদন প্রদানের অনুরোধ করে এই সংবেদনগুলি অধ্যয়ন করতে হয়।  নিচের সারণীতে ধ্বনির ভৌত বৈশিষ্ট্যসমূহ বা শ্রাবণিক সংবেদনগুলির মধ্যকার সম্পর্ক দেখানো হয়েছে।

## আরও দেখুন
*ধ্বনিতরঙ্গবিজ্ঞান (Acoustic phonetics)
*উচ্চারণ ধ্বনিবিজ্ঞান (Articulatory phonetics)
*শ্রুতি বিভ্রম (Auditory illusion)
*শ্রবণ প্রক্রিয়াজাতকরণ বিকার (Auditory processing disorder)
*শ্রবণতন্ত্র(Auditory system)
*শ্রবণশক্তি (Hearing)
*বাক-প্রত্যক্ষণের চেষ্টীয় স্নায়ু তত্ত্ব(Motor theory of speech perception)
*মনোশব্দবিজ্ঞান (Psychoacoustics)
*বাক-প্রত্যক্ষণ(Speech perception)
*কায়াস্থিতি তন্ত্র (Vestibular system)
*ভেবার-ফেখনার সূত্র (Weber–Fechner law)

## তথ্যসূত্র

বিষয়শ্রেণী:ধ্বনিবিজ্ঞান
রবীন্দ্রপাল সিং

**রবীন্দ্রপাল সিং** (; জন্ম: ১৪ অক্টোবর ১৯৮৮) একজন কানাডিয়ান ক্রিকেটার। ২০১৯ সালের এপ্রিল মাসে নামিবিয়ায় অনুষ্ঠিত আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য তাকে কানাডার দলে ডাকা হয়েছিল। ২২ শে এপ্রিল ২০১৯-এ তিনি আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতায় পাপুয়া নিউ গিনির বিপক্ষে কানাডার হয়ে প্রথম লিস্ট এ ক্রিকেটে অভিষিক্ত হন। নিজের লিস্ট এ-এর অভিষেকের আগে, নর্থ ক্যারোলিনার মরিসভিলিতে অনুষ্ঠিত ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার জন্য তাকে কানাডার স্কোয়াডে অন্তর্ভুক্ত করা হয়েছিল।

২০১৯ সালের জুনে, তাকে টরন্টো ন্যাশনালস ফ্র্যাঞ্চাইজি দলের হয়ে ২০১৯ গ্লোবাল টি-টোয়েন্টি কানাডা প্রতিযোগিতায় খেলার জন্য নির্বাচন করা হয়েছিল।

আগস্ট ২০১৯ এ, তাকে ২০১৮-১৯ আইসিসি টি২০ বিশ্বকাপ আমেরিকাস বাছাইপর্ব প্রতিযোগিতার আঞ্চলিক ফাইনালের জন্য কানাডার দলে স্থান পায়। ১৮ আগস্ট ২০১৯-এ কেইম্যান দ্বীপপুঞ্জের বিপক্ষে তিনি কানাডার হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। তিনি ছিলেন অভিষেক ম্যাচে কানাডার হয়ে টুয়েন্টি২০ ম্যাচে সেঞ্চুরি করা প্রথম ব্যাটসম্যান, যেখানে তিনি ৪৮ বল থেকে ১০১ রান করেছিলেন। তিনি টুয়েন্টি২০ অভিষেক ম্যাচে প্রথম সেঞ্চুরিকারী ব্যাটসম্যানও ছিলেন।

২০১৯ সালের সেপ্টেম্বরে, ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য তাকে কানাডার দলে অন্তর্ভুক্ত ছিলেন।

## তথ্যসূত্র

## বহিঃসংযোগ

* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় ক্রিকেটার
বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার
বিষয়শ্রেণী:অমৃতসর থেকে আগত ক্রিকেটার
বিষয়শ্রেণী:পাঞ্জাবি বংশোদ্ভূত কানাডীয় ব্যক্তি
বিষয়শ্রেণী:ভারতীয় বংশোদ্ভূত কানাডীয় ক্রীড়াবিদ
পরিচয় গেটওয়ে সার্ভার ও অ্যাপ

**পরিচয়** হল একটি গেটওয়ে সার্ভার যা বাংলাদেশের নির্বাচন কমিশনের জাতীয় ডেটাবেসের সঙ্গে সংযুক্ত। ২০১৯ খ্রীস্টাব্দের ১৭ই জুলাই এটি চালু করা হয়। বাংলাদেশের নাগরিকদের জাতীয় পরিচয়পত্র যাচাইয়ের নিমিত্তে একই সাথে একটি মোবাইল অ্যাপও উদ্বোধন করা হয়। কোনো ব্যক্তি বা সরকারি ও বেসরকারি উভয় সংস্থা পোর্টালটিতে নিবন্ধনের মাধ্যমে এবং নির্দিষ্ট ফির বিনিময়ে সহজেই বাংলাদেশের জাতীয় পরিচয়পত্র ধারণকারী কোন নাগরিকের তথ্য যাচাই করতে পারবেন। ফলে দেশের সরকারি, বেসরকারি বা ব্যক্তিগত যেকোন সংস্থা তাদের গ্রাহকদের জাতীয় পরিচয়পত্রের (এনআইডি) তথ্য যাচাই করে সহজে এবং দ্রুত সময়ে সেবা দিতে পারবে। তবে ব্যক্তিগত ব্যবহারের সুবিধাটি এখনও চালু করা হয় নি।

## কাজ
ম্যানুয়াল প্রক্রিয়ায় জাতীয় পরিচয়পত্রের তথ্য  যাচাইয়ের ক্ষেত্রে নির্বাচন কমিশনের ওয়েবসাইটে লগ ইন করতে হয়। ম্যানুয়াল প্রক্রিয়ায় ৩ থেকে ৫ কর্ম দিবস লেগে যায়। কিন্তু *পরিচয় গেটওয়ে* ব্যবহার করলে এ কাজের জন্য কোনো মানুষের প্রয়োজন পড়েনা, সফটওয়্যারের মাধ্যমে সার্ভারটির সঙ্গে সংযোগ স্থাপন করলেই জাতীয় আইডি শনাক্তের ফলাফল সঙ্গে সঙ্গে স্বয়ংক্রিয়ভাবে পাওয়া যাবে।

এনআইডি-তে একজন নাগরিকের প্রায় ২৫ ধরনের তথ্য থাকলেও এই ওয়েবসাইট ও অ্যাপের মাধ্যমে আপাতত পাঁচ-ছয়টি তথ্য যেমন— নাগরিকের নাম, বাবা ও মায়ের নাম-ঠিকানা, জন্ম তারিখ যাচাই করা যাবে।

নির্বাচন কমিশনের এনআইডি ডাটাবেসে সকলের প্রবেশের সুযোগ না থাকায় অনেক প্রতিষ্ঠান তাদের গ্রাহকদের এনআইডি যাচাই করতে পারতেন না। এই ব্যবস্থা চালুর ফলে ব্যাংক অ্যাকাউন্ট, ডিজিটাল ওয়ালেট সহ অন্যান্য যেসব ক্ষেত্রে জাতীয় পরিচয়পত্র যাচাইয়ের আবশ্যকতা রয়েছে সেসব ক্ষেত্রে কাজের গতি বৃদ্ধি পাবে।

## অফিসিয়াল ওয়েবসাইট
http://www.porichoy.gov.bd

## তথ্যসূত্র
 
*পরিচয়: এই অ্যাপ দিয়ে কী তথ্য, কীভাবে যাচাই করা যাবে? বিবিসি নিউস বাংলা, ১৮ জুলাই ২০১৯
*সহজে জাতীয় পরিচয়পত্র যাচাই, প্রথম আলো, ১৬ জুলাই ২০১৯
*চালু হলো গেটওয়ে সার্ভার 'পরিচয়', ডিবিসি নিউস, ১৭ জুলাই, ২০১৯
*এনআইডি যাচাইয়ের গেটওয়ে ‘পরিচয়’ উদ্বোধন করলেন সজীব ওয়াজেদ, দেশটিভি, ১৮ জুলাই, ২০১৯
*চালু হলো জাতীয় পরিচয়পত্র যাচাইয়ের গেটওয়ে ‘পরিচয়’, কালের কণ্ঠ অনলাইন, ১৭ জুলাই, ২০১৯

## আরও পড়ুন
*বাংলাদেশী জাতীয় পরিচয় পত্র

বিষয়শ্রেণী:মোবাইল সফটওয়্যার
খ্রিস্টপূর্ব ১৯০-এর দশক

এটি গ্রেগরীয় বর্ষপঞ্জী অনুযায়ী খ্রিস্টপূর্ব ১৯০-এর দশক। এটি শুরু হয়েছে খ্রিস্টপূর্ব ১লা জানুয়ারি, ১৯০ থেকে এবং শেষ হয়েছে খ্রিস্টপূর্ব ৩১ ডিসেম্বর, ১৯৯ তারিখে।

বিষয়শ্রেণী:গ্রেগরীয় বর্ষপঞ্জী
বিষয়শ্রেণী:খ্রিস্টপূর্ব ১৯০-এর দশক
কায়সার হামিদুল হক

**কায়সার হামিদুল হক** (জন্ম: ১৯ ডিসেম্বর ১৯৫০) একজন বাংলাদেশী অনুবাদক, শিক্ষাবিদ। বাংলা থেকে ইংরেজিতে তার অনুবাদগুলির জন্য পরিচিত, অনুবাদ বিভাগে বাংলা একাডেমি সাহিত্য  অ্যাওয়ার্ড পান (২০১৩)। তিনি ঢাকা বিশ্ববিদ্যালয়ের ইংরেজির প্রাক্তন অধ্যাপক  ।  বাংলাদেশের স্বাধীনতা যুদ্ধে তিনি পাকিস্তানি সেনাবাহিনীর বিরুদ্ধে "একটি সংস্থার কমান্ডে নতুনভাবে কমিশন প্রাপ্ত সাবলটার্ন হিসাবে" লড়াই করেছিলেন। 

## শিক্ষা ও কর্মজীবন
হক সেন্ট গ্রেগরির গ্রেট হাই স্কুল থেকে এসএসসি এবং ঢাকা কলেজ থেকে এইচএসসি পাস করেছেন। এরপরে তিনি বিএ এবং এমএ ডিগ্রির জন্য ঢাকা বিশ্ববিদ্যালয়ের ইংরেজি বিভাগে ভর্তি হন। কমনওয়েলথ বৃত্তি পাওয়ার পরে তিনি ১৯৮১ সালে ওয়ারউইক বিশ্ববিদ্যালয় থেকে পিএইচডি শেষ করতে ইংল্যান্ডে পাড়ি জমান  । তিনি উইসকনসিন বিশ্ববিদ্যালয় – মিলওয়াকির সিনিয়র ফুলব্রাইট স্কলার এবং উইলাস সহকর্মী  হিসাবে তার গবেষণা চালিয়ে যান  ।

তিনি বাংলাদেশে ফিরে আসার পর তিনি ঢাকা বিশ্ববিদ্যালয় অনুষদে যোগদান করেন এবং অধ্যাপক হয়েছিলেন। ২০১৫ সালের পর, তিনি ছুটিতে রয়েছেন এবং ইউনিভার্সিটি অব লিবারাল আর্টস বাংলাদেশ-এ আধুনিক কবিতা এবং সৃজনশীল লেখার শিক্ষা দান করছেন। তিনি যেসব বিশ্ববিদ্যালয়গুলিতে ব্র্যাক বিশ্ববিদ্যালয়, ইস্ট ওয়েস্ট বিশ্ববিদ্যালয় এবংনর্থ সাউথ  বিশ্ববিদ্যালয় গুলিতে খণ্ডকালীন শিক্ষকতাও করছেন। 

## ব্যক্তিগত জীবন
কায়সার ১৯৭৬ সালে দিপা হককে বিয়ে করেছিলেন। ১৯৯৯ সালে তিনি মারা যান।

কায়সার সৈয়দা জিনাথ হককে (সুমি) ১৫ ই এপ্রিল ২০০১ এ বিয়ে করেছিলেন। তাদের একটি মেয়ে আছে যার নাম রায়না হক (২০ ডিসেম্বর ২০০৩) । 

## বই
### কবিতার
* পরিহাহ এবং অন্যান্য কবিতা (বেঙ্গল লাইটস বই, ঢাকা। ২০১৩)
* ঢাকার রাস্তা প্রকাশিত: সংগৃহীত কবিতা ১৯৯৬-২০০৬ বর্ধিত ২০০৭) ,লন্ডন ২০১২ (ইউপিএল)
* দ্যা লগোপ্যাথিক রিভিও সং অ্যান্ড আদার পিসেস (আরক আর্টস, লন্ডন এবং ইউপিএল, ঢাকা, ২০০২)।
* ব্ল্যাক অর্কিড, লন্ডন: আরক আর্টস, ১৯৯৬।
* একটি শুভ বিদায়, ঢাকা: ইউপিএল, ১৯৯৪
* শুরু লাইনেস, ঢাকা, ১৯৭৮।
* একটি ছোট্ট অ্যাডো, ঢাকা, ১৯৭৮।
শামসুর রাহমানের নির্বাচিত কবিতা (রূপান্তর), ঢাকা: ব্র্যাক, ১৯৮৫. (বর্ধিত সংস্করণ, ঢাকা: পাঠক সমাবেশ, ২০০৮)
* সমসাময়িক ভারতীয় কবিতা (সম্পাদক), ওহাইও স্টেট ইউনিভার্সিটি প্রেস, ১৯৯০

### গল্প

* কোয়ার্টেট (অনুবাদ টেগোরের চতুরঙ্গের রূপান্তর), হাইনম্যান, মার্কিন যুক্তরাষ্ট্র, ১৯৯৩
* বিস্ময়কর বিলায়েত (ইউরোপের প্রথম ভারতীয় ভ্রমণ বইয়ের ট্রান্সপোর্ট), পিপাল গাছ
* বই, লীডস, ২০০২ (একটি বিভাগ, ‘প্যাসেজ টু স্কটল্যান্ড’ শিরোনামের একটি অংশ) নতুন সংস্করণ: দিল্লি, ক্রনিকলবুকস, ২০০৭. বাংলাদেশী সংস্করণ: লেখক কালি
* আনিস চৌধুরী রচিত পারফেক্ট মডেল ও অন্যান্য গল্প ( লেখক, কালি) অনুবাদ
* দ্য উইমেন হু নাসরিন জাহান (পেঙ্গুইন ভারত ২০১২)
* সাপ দেবীর জয়জয়কার (হার্ভার্ড বিশ্ববিদ্যালয় প্রেস, ২০১৫)

## তথ্যসূত্র

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:বাংলা-ইংরেজি অনুবাদক
বিষয়শ্রেণী:অনুবাদ সাহিত্যে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী পুরুষ কবি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমি সাহিত্য পুরস্কার বিজয়ী
১১০-এর দশক

থাম্ব|১১০  দশকের ম্যাপ।
এটি গ্রেগরীয় বর্ষপঞ্জী অনুযায়ী ১১০-এর দশক। এটি শুরু হয়েছে ১লা জানুয়ারি, ১১০ থেকে এবং শেষ হয়েছে ৩১ ডিসেম্বর, ১১৯ তারিখে।
রোটেলা

**রোতেলা** বা **রোটেলা** হলো (Rotala simpliciuscula Koehne) বাংলাদেশের একটি অধিস্বত্ব বা এন্ডেমিক উদ্ভিদ। এটি রোট্যালা নামেও পরিচিত।

## পরিচিতি
এর বৈজ্ঞানিক নাম Rotala simpliciuscula Koehne (S. Kurz) এবং গোত্র Lythraceae। এটি একটি উভচর জাতীয় উদ্ভিদ, জলসিক্ত স্থানে জন্মে থাকে।

## আবিষ্কার ও নামকরণ
বাংলাদেশের চট্টগ্রাম হতে এটি সংগ্রহ করেছিলেন হুকার (Hooker) ও থমসন(Thomson) এবং সেই নমুনার উপর ভিত্তি করে S. Kurz এর নামকরণ করেছিলেন।
 
## বিলুপ্তির হুমকি
হুকার ও থমসনের সংগ্রহের পর আর দ্বিতীয়বার এটি সংগ্রহ করা সম্ভব হয়নি, কাজেই এটি বাংলাদেশ থেকে এমনকি পৃথিবী থেকে বিলুপ্ত হয়ে গেছে বলে অনুমান করা যায়।
## তথ্যসূত্র

বিষয়শ্রেণী:বিলুপ্ত প্রজাতি
মেগাচেরা রিগিডুলা

মেগাচেরা রিগিডিলা হলো Cerambycidae পরিবারভুক্ত গুবরেপোকার একটি প্রজাতি। ১৮৬৬ সালে বেটস কর্তৃক একে বিবৃত করা হয়।

## তথ্যসূত্র

বিষয়শ্রেণী:আগাপানথিনি
জুরিয়ন

জুরিয়ন হলো একটি গুবরেপোকার গোত্র যা  Cerambycidae পরিবারভুক্ত। 

প্রজাতিসমূহ-

## তথ্যসূত্র
জুরিয়ন অপাকাম

জুরিয়ন অপাকাম হলো এক ধরনের গুবরেপোকা প্রজাতি যা ১৯০৩ সালে শার্প হ্যাডটন কর্তৃক বিবৃত হয়।এটি Cerambycidae পরিবার ও জুরিয়ন গোত্রের অন্তর্ভুক্ত।

## তথ্যসূত্র
মেগাচেরা

মেগাচেরা হলো Cerambycidae পরিবারভুক্ত এক প্রকার গুবরেপোকা গোত্র। এর নিম্নলিখিত প্রজাতি রয়েছে -
* *[[Megacera acuminata]]* Galileo & Martins, 2006
* *[[Megacera praelata]]* Bates, 1866
* *[[মেগাচেরা রিগিডুলা]]* Bates, 1866
* *[[মেগাচেরা ভাইটাটা]]* Audinet-Serville, 1835

## তথ্যসূত্র

বিষয়শ্রেণী:আগাপানথিনি
লনচিয়া মেগাচেরা

১৯০১ সালে কের্তেস হ্যাডটন কর্তৃক আবিষ্কৃত একটি মাছি প্রজাতি হলো লনচিয়া মেগাচেরা। এটি লনচিয়া (Lonchaea) গোত্র ও লনচিয়েড (Lonchaeidae) পরিবারের অন্তর্ভুক্ত।

## তথ্যসূত্র
দীর্ঘহূলী গুবরেপোকা

দীর্ঘহুলী গুবরেপোকা বা সেরাম্বসাইড হলো একটি গুবরেপোকা পরিবার।  এই পরিবারে ৩১৪০৮ টি প্রজাতি বিদ্যমান। 
## চিত্রশালা


File:Allodissus sulcatipennis Schwarzer, 1926 female (3969474416).jpg
File:Atelais illaesa (Pascoe, 1867) (3300294580).jpg
File:Bityle bicolor Pascoe, 1865 (2991757028).jpg
File:Cristenes cristatus Pic, 1928 (3093278234).jpg
File:Cyriocrates horsfieldi (Hope, 1842) (3266354577).jpg
File:Dolichepilysta celebensis Breuning (2937636751).jpg

## তথ্যসূত্র
বিবির বাজার স্থল বন্দর

কুমিল্লার *বিবির বাজার ([[গোমতী নদী (কুমিল্লা)|গোমতী]] নদী সংলগ্ন)*  দেশের ১৩তম স্থলবন্দর। এটি ১৮ই নভেম্বর ২০০২ সালে স্থলবন্দর হিসেবে ঘোষিত হয় । এই বন্দরের কার্যক্রম শুরু হয় ২৩ এপ্রিল ২০০৯। রাজধানী থেকে সবচেয়ে কাছের স্থলবন্দরও এটি। কুমিল্লা জেলার *বিবির বাজারের* বিপরীতে ভারতের ত্রিপুরা রাজ্যের আগতলার শ্রীমন্তপুর। *বিবির বাজার* স্থল বন্দর রপ্তানি ও আমদানি একটি গুরুত্বপূর্ণ পয়েন্ট। *বিবির বাজার* স্থলবন্দর দিয়ে ভারতের উত্তর-পূর্বাঞ্চলীয় সাতটি রাজ্যসমূহের সঙ্গে আন্তদেশীয় বাণিজ্য সম্প্রসারণের সুযোগ রয়েছে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের স্থলবন্দর
বিষয়শ্রেণী:কুমিল্লা জেলার দর্শনীয় স্থান
একলাখী–বালুরঘাট শাখা রেলপথ

**একলাখী–বালুরঘাট শাখা রেলপথ ** বালুরঘাট শহর এবং একলাখী জংশন রেলওয়ে স্টেশনটির সাথে সংযোগ স্থাপনকারী ভারতীয় রেলের  হাওড়া-নিউ জলপাইগুড়ি রেলপথের অন্তর্গত একটি শাখা রেলপথ। ২০১১ রেল বাজেটে রেল কর্তৃপক্ষ জানিয়েছে যে রেলপথটি হিলি পর্যন্ত প্রসারিত করা হবে।
## স্টেশন

## তথ্যসূত্র

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:কাটিহার রেলওয়ে বিভাগ
আমরোহা জেলা

**আমরোহা জেলা** উত্তরাঞ্চলীয় ভারতের উত্তর প্রদেশের ৭৫ জেলার একটি জেলা। আমরোহা শহর এ জেলার সদরদপ্তর। ভারত সরকারের তথ্য মতে, জনসংখ্যা, আর্থ-সামাজিক সূচক এবং মৌলিক সুযোগ-সুবিধার সূচকের ২০০১ সালের আদমশুমারি তথ্যের ভিত্তিতে জেলাটি সংখ্যালঘু অধ্যুষিত জেলাগুলির মধ্যে একটি।

জেলাটি উত্তর দিকে বিজনোর জেলা, পূর্ব ও দক্ষিণ পূর্বে মোরাদাবাদ জেলা, দক্ষিণে বাদাউন জেলা, পশ্চিমে গঙ্গা নদীর তীর, যার ওপারে বুলান্দশহর, হাপুর এবং মীরাট জেলা অবস্থিত। রাজ্য মহাসড়ক ৭২ ও ৭৩ আমরোহা শহরের মধ্য দিয়ে গেছে এবং জেলার প্রধান রুট হিসাবে কাজ করে।

## ইতিহাস
১৩০৫ সালের ২০ ডিসেম্বর মঙ্গোল এবং আলাউদ্দিন খিলজির মধ্যে আমরোহার যুদ্ধ সংঘটিত হয়েছিল। আলাউদ্দিন যুদ্ধে বিজয়ী হয়েছিলেন। পরবর্তীকালে, বর্তমান জেলার দখল করা অঞ্চলটি মোগল সাম্রাজ্যের অধীনে দিল্লী সুবাহের সম্ভাল সরকারের অংশ ছিল।

## জনজনসংখ্যা
২০১১ সালের ভারতীয় জনগননা অনুসারে আমরোহা জেলার জনসংখ্যা ছিল ১,৮৩৮,৭৭১ জন, যা কসোভো রাষ্ট্রের মোট জনসংখ্যার সমান বা মার্কিন যুক্তরাষ্ট্রের নেব্রাস্কা রাজ্যের সমান। যা এটিকে ভারতে ২৫৮তম জনবহুল জেলায় স্থান দিয়েছে (মোট ৬৪০টি জেলার মধ্যে)। জেলাটির জনসংখ্যার ঘনত্ব প্রতি বর্গকিলোমিটারে ১৮১৮ জন বসবাস করে (প্রতি বর্গমাইলে ২,১২০ জন)। ২০০১-২০১১ এর দশকে জেলার জনসংখ্যার বৃদ্ধির হার ছিল ২২.৬৬%। আমরোহার জেলার লিঙ্গ অনুপাত প্রতি ১০০০ জন পুরুষের বিপরীতে ৯০৭ জন মহিলা এবং সাক্ষরতার হার ৬৫.৫৭%।

## উল্লেখযোগ্য ব্যক্তি
১. কামাল আমরোহি, চলচ্চিত্র নির্মাতা, গীতিকার, অভিনেতা, পরিচালক, মীনা কুমারীর স্বামী, ২. জৌন এলিয়া, কবি ও কলাম লেখক ৩. মোহাম্মদ শামি, ক্রিকেটার ৪. সৈয়দ সাদেকাইন আহমেদ নকভি, শিল্পী ৫. ডাঃ নাসিম উজ জাফর বাকির, কবি, গীতিকার, ডাক্তার ৬. ইকবাল মেহেদী, শিল্পী ৭. নবাব ওয়াকার উল মুলক, শিক্ষাবিদ, রাজনীতিবিদ ৮. কে.এ. নিজামী, ইতিহাসবিদ

## তথ্যসূত্র


বিষয়শ্রেণী:উত্তরপ্রদেশের জেলা
বিষয়শ্রেণী:ভারতের সংখ্যালঘু ঘনীভূত জেলা
২০১৮ নিউজিল্যান্ড নারী ক্রিকেট দলের আয়ারল্যান্ড সফর

নিউজিল্যান্ড জাতীয় মহিলা ক্রিকেট দল ২০১৮ সালের জুনের ইংল্যান্ড মহিলা ক্রিকেট দলের সাথে খেলার জন্য ইংল্যান্ড সফর করে। সফরসূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং একমাত্র মহিলাদের টুয়েন্টি২০ আন্তর্জাতিক (ডব্লিউটি২০আই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ।

## দলীয় সদস্য

## ডব্লিউওটি২০আই সিরিজ
### একমাত্র ডব্লিউওটি২০আই

## ডব্লিউওডিআই সিরিজ
### ১ম ডব্লিউওডিআই
### ২য় ডব্লিউওডিআই
### ৩য়ডব্লিউওডিআই

## তথ্যসূত্র

## বহিঃসংযোগ

বিষয়শ্রেণী:২০১৭-২০ আইসিসি নারী চ্যাম্পিয়নশিপ
বিষয়শ্রেণী:২০১৮-এ নিউজিল্যান্ডীয় ক্রিকেট
বিষয়শ্রেণী:২০১৮-এ আইরিশ ক্রিকেট
বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা
New Zealand 2018
Ireland 2018
ক্রিকেট
বিষয়শ্রেণী:২০১৮-এ নারী ক্রিকেট
শেষ থেকে শুরু

**শেষ থেকে শুরু** ২০১৯ সালে মুক্তিপ্রাপ্ত একটি ভারতীয় বাংলা ভাষার অ্যাকশন-ড্রামা চলচ্চিত্র। চলচ্চিত্রটি পরিচালনা করেছেন রাজ চক্রবর্তী। চলচ্চিত্রটির গল্প, চিত্রনাট্য এবং সংলাপগুলি আদিত্য সেনগুপ্ত লিখেছিলেন। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, কোয়েল মল্লিক এবং রিতাভরি চক্রবর্তী। 

চলচ্চিত্রটির শুটিং লন্ডন, ঢাকা এবং কলকাতা জুড়ে হয়েছে। চলচ্চিত্রটি দর্শকদের কাছ থেকে ইতিবাচক পর্যালোচনা পেয়েছে। চলচ্চিত্রটি ওয়াটার অ্যান্ড ফায়ার উপন্যাস থেকে রূপান্তরিত হয়েছে। এটি বাংলাদেশি মুসলমানদের মধ্যে কিছু বিতর্ক সৃষ্টি করেছিল। এটি জিৎ এর পঞ্চাশতম চলচ্চিত্র। চলচ্চিত্রটিতে অনেকদিন পর জিৎ এবং কোয়েল মল্লিক কে একসাথে জুটি বাধতে দেখা যায়।

## কাহিনি

লন্ডন যাওয়ার ফ্লাইটে পরিচয় হয় মাহিদ (জিৎ) ও পূজারিণীর (কোয়েল)। দুজনে দুজনকে পছন্দ করতে শুরু করে। খুব তাড়াতাড়িই সেই পছন্দ গড়ায় প্রেম অবধি। কিন্তু এইসব কিছুর পেছনেই লুকিয়ে থাকে মাহিদের জীবনের বিশাল সত্যি। পারিবারিক অশান্তির জেরে নিজের কাকাকেই ভুল করে খুন করে ফেলে মাহিদ। এই ঘটনার পরই নিজের ভাইকে নিয়ে লন্ডনে চলে আসে মাহিদ। সেখানেই তার দেখা পূজারিণীর সঙ্গে ও শুরু হয় মাহিদের জীবনের এক নতুন অধ্যায়ের। কিন্তু হঠাৎই গর্ভবতী হয় পূজারিণী। ঠিক সেই সময়তেই কিছু পারিবারিক সমস্যার কারণে মাহিদকে ফিরে যেতে হয় ঢাকা।কাকাকে ভুল করে গুলি করার অপরাধে ও পারিবারিক ব্যাবসার সুবিধার্থে মাহিদকে দেওয়া হয় এক অদ্ভুত শর্ত। যার দরুণ মাহিদকে বিয়ে করতে হয় ফরজানাকে (ঋতাভরী)। এদিকে মাহিদের জামাইবাবু পূজারিণীকে মাহিদের বিরুদ্ধে ভুল বোঝায়। মাহিদ লন্ডনে ফিরে এসে পূজারিণীকে অনেক খোঁজার চেষ্টা করে কিন্তু একজন খুনির সঙ্গে দেখা করতে রাজি হয় না পূজারিণী।

মনের দুঃখে পূজারিণী ফিরে যায় কলকাতা। জীবন যুদ্ধ শুরু হয় দুপক্ষেরই।
তার বাবা মেয়েকে প্রেগনেন্ট দেখে হতভম্ভ হয়ে যায় এবং তার বাবা তার উপর অভিমান করে তার সাথে কথা বলে না। এইভাবে কিছুদিন যাওয়ার পর একদিন পুজার পেটের ব্যাথায় মাটিতে পড়ে যায়। মেয়ের এই অবস্থা দেখে বাবা সহ্য করতে না পেরে তাকে হসপিটালে নিয়ে যায়।

বাচ্চা হওয়ার পর নাতির দিকে চেয়ে পুজার বাবা সব মেনে নেই। এবং নাতির নাম রাখে মাহির। এদিকে মাহিরের বাবা-মা পূজার সাথে লন্ডনে ঘটে যাওয়া ঘটনার কথা জানতে পেরে মাহিরের বিয়ে দিয়ে দেয়।

## অভিনয়

* জিৎ - মাহির শেখ
* কোয়েল মল্লিক - পূজারিনী (পূজা)
*সৌরভ চক্রবর্তী-রাকিদ
*ঋতাভরী চক্রবর্তী
*ত্রিধা চৌধুরী

## তথ্যসূত্র

বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:তেলুগু চলচ্চিত্রের বাংলা পুনর্নির্মাণ
বিষয়শ্রেণী:২০১৯-এর চলচ্চিত্র
বিষয়শ্রেণী:ভারতীয় মারপিটধর্মী নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:রাজ চক্রবর্তী পরিচালিত চলচ্চিত্র
এসো আলবেন

**এসো আলবেন** একজন ভারতীয় ট্র্যাক সাইক্লিস্ট। ভারতীয় মূলভূখন্ড থেকে ১৪০০ কিলোমিটার দূরে ভারত মহাসাগরের আন্দামান ও নিকোবর দ্বীপপুঞ্জে তার জন্ম। তার বাবা আলবান ডিডুস ফায়ার ডিপার্টমেন্টের একজন কর্মচারী এবং সক্রিয় সাইক্লিস্ট ছিলেন। এসোর মা লিলি কল্অবান ছিলেন একজন কাবাডি খেলোয়াড় যিনি ১৯৮৪-র জাতীয় পর্যায়ের প্রতিযোগিতায় অংশগ্রহণ করেন। তারই উতসাহে এসো স্টেট স্পোর্টস কাউন্সিল নেতাজি স্টেডিয়াম-এ খেলাধূলার জন্যে যুক্ত হন।

তিনিই প্রথম ভারতীয় যিনি সুইজারল্যান্ডের আইগ্লে অনুষ্ঠিত ২০১৮ ইউসিয়াই জুনিয়র ট্র্যাক সাইক্লিং বিশ্ব চ্যাম্পিয়নশিপে কেইরিন ইভেন্ট রৌপ্য পদক জয় করেন। সেই বছরেই তিনি টিম স্প্রিন্ট, কেইরিন এবং ২০০মিটার টাইম ট্রায়াল ইভেন্টে মালয়েশিয়ার নিলাই-তে অনুষ্ঠিত জুনিয়র এশিয়ান ট্র্যাক সাইক্লিং চ্যাম্পিয়নশিপে তিনটি স্বর্ণ-পদক জয় করেন। ২০১৯ সালে ইন্দোনেশিয়ার জাকার্তায় অনুষ্ঠিত জুনিয়র এশিয়ান ট্র্যাক সাইক্লিং চ্যাম্পিয়নশিপে এসো স্প্রিন্ট, টিম স্প্রিন্ট এবং কেইরিন-এ তিনটি স্বর্ণ পদক জয় করেন। একই বছর এসো তার সতীর্থ রোনালদো সিং লাইটনজ্যাম এবং রজিত সিং ইয়াংলেম এর সাথে জার্মানির ফ্রানকফুর্টে আয়োজিত ২০১৯ ইউসিয়াই জুনিয়র ট্র্যাক সাইক্লিং বিশ্ব চ্যাম্পিয়নশিপে এ টিম স্প্রিন্ট ইভেন্টে স্বর্ণ পদক জয় করেন। একই চ্যাম্পিয়নশিপ স্প্রিন্ট ইভেন্টে রৌপ্য এবং কেইরিন ইভেন্টে ব্রোঞ্জ জয় করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:ট্র্যাক সাইক্লিস্ট
বিষয়শ্রেণী:২০০১-এ জন্ম
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:কমনওয়েলথ গেমসে ভারতের প্রতিযোগী
বিষয়শ্রেণী:ভারতীয় পুরুষ সাইক্লিস্ট
একলাখী জংশন রেলওয়ে স্টেশন

**একলাখী** হল হাওড়া–নিউ জলপাইগুড়ি রেলপথের একটি রেলওয়ে স্টেশন এবং এটি ভারতের পশ্চিমবঙ্গ রাজ্যের মালদহ জেলায় অবস্থিত। একলাখী–বালুরঘাট শাখা রেলপথ বালুরঘাটকে প্রধান রেলপথের সাথে সংযুক্ত করে।

## একলাখী–বালুরঘাট শাখা রেলপথ
একলাখী ও বালুরঘাট শহরের মধ্যে ৮৭.২৬ কিমি (৫৪.২২ মাইল) দীর্ঘ একলাখী–বালুরঘাট রেলপথটি ২০০৪ সালে চালু হয়। হিলি পর্যন্ত একলাখি-বালুরঘাট শাখা রেলপথকে সম্প্রসারণের কথা ২০১০-১১-এর রেল বাজেটে ঘোষণা করা হয়।
 
## তথ্যসূত্র

## বহিঃসংযোগ

বিষয়শ্রেণী:মালদা জেলার রেলওয়ে স্টেশন
বিষয়শ্রেণী:কাটিহার রেলওয়ে বিভাগ
বিষয়শ্রেণী:পশ্চিমবঙ্গের জংশন রেলওয়ে স্টেশন
ধর্মীয় দর্শন

**ধর্মীয় দর্শন** হলো কোন নির্দিষ্ট ধর্ম কর্তৃক অনুপ্রাণিত ও চালিত দার্শনিক চিন্তাধারা। এটা উদ্দেশ্য প্রণোদিত হতে পারে, একই সাথে ধর্ম প্রচারের কাজেও এটি ব্যবহৃত হতে পারে।

প্রত্যেক ধর্মের আলাদা আলাদা দর্শন রয়েছে, যেমন:
* অ্যাজটেক দর্শন
* ইসলামি দর্শন
* ইহুদি দর্শন
* খ্রিস্টীয় দর্শন
* জৈন দর্শন
* তাওবাদী দর্শন
* বৌদ্ধ দর্শন
* শিখ দর্শন
* হিন্দু দর্শন

## তথ্যসূত্র

## বহিঃসংযোগ
পেটেন্ট, ডিজাইন ও ট্রেডমার্কস অধিদপ্তর

**পেটেন্ট, ডিজাইন ও ট্রেডমার্কস অধিদপ্তর** হল বাংলাদেশ সরকারের একটি অধিদপ্তর, যা পেটেন্ট, ডিজাইন ও ট্রেডমার্কসের জন্য দায়িত্বপ্রাপ্ত। এর সদরদপ্তর বাংলাদেশের রাজধানী ঢাকায় অবস্থিত। এটি শিল্প মন্ত্রণালয়ের আওতাধীন একটি বিভাগ। ট্রেডমার্ক আইন, ২০০৯ এবং ট্রেডমার্ক বিধি, ১৯৬৩ অনুসারে পেটেন্ট, ডিজাইন ও ট্রেডমার্কস অধিদপ্তর ট্রেডমার্ক রেজিস্ট্রেশন দিয়ে থাকে।

## ইতিহাস
১৯৮৫ সালের ১১ই মে বাংলাদেশ সরকার ওয়ার্ল্ড ইন্টেলেকচুয়াল প্রোপার্টি অর্গানাইজেশনে যোগদান করে এবং ১৯৯৯ সালের ফেব্রুয়ারিতে প্যারিসে অনুষ্ঠিত ইন্ডাস্ট্রিয়াল প্রোপার্টি প্রোটেকশন কনভেনশনে যোগ দেয়। ১৯৮৯ সালে সংস্থানপন মন্ত্রণালয়ের আওতাধীন বিভাগ হিসেবে পেটেন্ট অফিস এবং ট্রেডমার্ক রেজিস্ট্রি অফিস দুটি কাজ শুরু করে। ২০০৩ সালে সরকার প্রাক্তন পেটেন্ট অফিস ও ট্রেডমার্কস রেজিস্ট্রি অফিস দুটি একীভূত করে পেটেন্ট, ডিজাইন ও ট্রেডমার্কস অধিদপ্তর প্রতিষ্ঠা করে এবং এটিকে শিল্প মন্ত্রণালয়ের অধীনে আনা হয়। এটি বাংলাদেশের মেধা সম্পদ সুরক্ষায় নতুন নতুন উদ্ভাবনের পেটেন্ট, ডিজাইন সত্ত্ব মঞ্জুর করা, পণ্য ও সেবার ট্রেডমার্ক ও ভৌগোলিক নির্দেশক পণ্য নিবন্ধন করে। বাংলাদেশ কপিরাইট অফিসের সাথে সমন্বয় করতে ব্যর্থ হওয়ার কারণে অফিসটির সমালোচনা হয়, উভয়ই বাংলাদেশে বুদ্ধিজীবীর সম্পত্তি সুরক্ষার জন্য দায়ী।

২০১৯ সালে পেটেন্ট, ডিজাইন ও ট্রেডমার্কস অধিদপ্তর নাম পরিবর্তন করে ইন্ডাস্ট্রিয়াল প্রপার্টি অফিস বাংলাদেশ নামকরণ করার প্রস্তাব করা হয়। এছাড়া জনবল ১১৩ জন থেকে বাড়িয়ে তিনগুণ করা, প্রধান পদের নাম *মহাপরিচালক* করা এবং অনলাইন কার্যক্রম বাড়ানোর চেষ্টা করা শুরু হয়।

২০২২ সালের এপ্রিল মাসে ‘বাংলাদেশ পেটেন্ট বিল-২০২১’ সংসদে পাস হয়। এই বিলে পেটেন্ট মালিকের স্বত্ব ১৬ বছর থেকে বাড়িয়ে ২০ বছর করা হয়।

## তথ্যসূত্র

বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০০৪-এ বাংলাদেশে প্রতিষ্ঠিত
মো. সিদ্দিকুর রহমান

**মোঃ সিদ্দিকুর রহমান** (৬ ফেব্রুয়ারি ১৯৬৯) একজন বাংলাদেশী ব্যবসায়ী নেতা। তিনি বাংলাদেশ পোশাক প্রস্তুতকারক ও রপ্তানিকারক সমিতির (বিজিএমইএ) সাবেক সভাপতি এবং স্টার্লিং গ্রুপের চেয়ারম্যান। সভাপতি হওয়ার আগে তিনি বাংলাদেশ পোশাক প্রস্তুতকারক ও রপ্তানিকারক সমিতির সহ-সভাপতি (অর্থ) এবং দ্বিতীয় সহ-সভাপতি পদে ২০১০-২০১১ মেয়াদে এবং ২০১২-২০১৩ মেয়াদে দায়িত্ব পালন করেছিলেন।

## রাজনৈতিক পরিচয়
বাংলাদেশ আওয়ামী লীগের কেন্দ্রীয় শিল্প  ও বাণিজ্য সম্পাদক এবং সদস্য সচিব বাংলাদেশ  আওয়ামী লীগ কেন্দ্রীয় শিল্প ও বাণিজ্য বিষয়ক উপ-কমিটি।

## প্রাথমিক ও শিক্ষা জীবন
মো. সিদ্দিকুর রহমানের জন্ম ৬ ফেব্রুয়ারি ১৯৬৯ সালে পূর্ব পাকিস্তানের বরগুনা জেলায় (বর্তমান বাংলাদেশ)। তার পিতা আবদুল হামিদ হাওলাদার।

## কর্ম জীবন
মো. সিদ্দিকুর রহমান প্রথমে স্টার্লিং গার্মেন্টস লিমিটেড প্রতিষ্ঠা করেন। পরবর্তীতে তিনি স্টার্লিং অ্যাপেরেলস লিমিটেড, ইউনিকর্ন সোয়েটারস লিমিটেড, স্টার্লিং ডেনিমস লিমিটেড, স্টার্লিং ক্রিয়েশনস লিমিটেড, স্টার্লিং লন্ড্রি লিমিটেড, ব্যান্ডো ডিজাইন লিমিটেড, লায়লা স্টাইলস লিমিটেডের মতো আরও “স্টার্লিং গ্রুপ” এর অধীনে সংস্থা প্রতিষ্ঠা করেন। তিনি ঢাকা ক্লাব লিমিটেড, উত্তরা ক্লাব লিমিটেড, আর্মি গল্ফ ক্লাব লিমিটেড, অল কমিউনিটি ক্লাব লিমিটেড, বাংলাদেশ ক্লাব লিমিটেড, ঢাকা বোট ক্লাব লিঃ, অ্যাপারেল ক্লাব লিমিটেড এবং বনানী ক্লাব লিমিটেডের সদস্য। তিনি বিজিএমই এর সাবেক সভাপতি এবং বিজিএমইএ ইউনিভার্সিটি অব ফ্যাশন অ্যান্ড টেকনোলজির ট্রাস্টি বোর্ডের সদস্য।

## তথ্যসূত্র

বিষয়শ্রেণী:২১শ শতাব্দীর বাংলাদেশী ব্যবসায়ী
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বরগুনা জেলার রাজনীতিবিদ
বিষয়শ্রেণী:বরিশাল বিভাগের ব্যবসায়ী
নন্দিতা স্বেতা

**নন্দিতা স্বেতা** একজন ভারতীয় চলচ্চিত্র অভিনেত্রী, যিনি সাধারণত তামিল এবং তেলুগু চলচ্চিত্রে অভিনয় করে থাকেন। কন্নড় চলচ্চিত্র "নন্দ লাভস নন্দিথা"-এ অভিনয়ের মাধ্যমে স্বেতা তার অভিনয় জীবন শুরু করেন। এরপর তিনি "আত্তাকাথি" (২০১২) এর মাধ্যমে তামিল ভাষার চলচ্চিত্রে আত্মপ্রকাশ করেন।

## কর্মজীবন
স্বেতা ২০০৬ সালে স্নাতক সম্পূর্ণ করার পূর্বে ভিজে (ভিডিও জোকি) হিসেবে তার কধর্মজীবন শুরু করেন। তিনি ২০০৮ সালে কন্নড় ভাষার চলচ্চিত্র "নন্দ লাভস নন্দিতা" এর মাধ্যমে অভিনয় জগতে প্রবেশ করেন। তিনি চলচ্চিত্রটিতে নন্দিতা চরিত্রে অভিনয় করেন। তিনি ২০১২ সালে তার প্রথম তামিল চলচ্চিত্র "আত্তাকাথি" এ অভিনয় করেন। এই চলচ্চিত্রে অভিনয় এর জন্য তিনি প্রশংসিত হোন। এরপর তিনি দুরাই সেন্থিল্কুমার এর পরিচালনায় "এথির নিছাল" (২০১৩) চলচ্চিত্রে অভিনয় করেন। তিনি ভিজয় সেথুপাতি এর বিপরিতে কমেডি চলচ্চিত্র "ইধারকুথান আসাইপাত্তাই বালাকুমারা" চলচ্চিত্রে অভিনয় করেন।

২০১৪ সালে তার মুক্তিপ্রাপ্ত চলচ্চিত্রগুলি হলো *মুন্ডাসপাত্তি*, *নালানাম নন্দিনিয়াম* এবং *এইন্ধাম থালাইমুরাই সিধা ভাইধিয়া সিগামানি*। ২০১৫ সালে তিনি "উপ্পু কারুভায়াদু" এবং "পুলি" চলচ্চিত্রে অভিনয় করেন। ২০১৬ সালে তার "অঞ্জালা" এবং "এল্কাদিকি পোথাভু ছিন্নাভাদা" চলচ্চিত্রদুটি মুক্তি পায়। তিনি ফিল্মফেয়ার বেস্ট সাপোর্টিং এক্ট্রেস তেলুগু পুরস্কার জিতেন। ডিসেম্বর ২০১৭ সালে তার "উল্কুথু" চলচ্চিত্রটি মুক্তি পায়। "কালাকালাপ্পু ২" চলচ্চিত্রে তিনি অতিথি ভূমিকায় অভিনয় করেন। তার পরবর্তি মুক্তিপ্রাপ্ত চলচ্চিত্রগুলি হলো "কাথিরুপ্পোর পাত্তিয়াল" এবং "আসুরাভাধাম"। তাছাড়া তার দুটি তেলুগু ভাষার চলচ্চিত্র "স্রিনীভাসা কল্যানাম" (২০১৮) এবং "ব্লাফ মাস্টার" (২০১৯) মুক্তি পায়।

## ব্যক্তিগত জীবন
তার বাড়ি ভারতের কর্ণাটক প্রদেশের বেঙ্গালুরুতে। যেখানে তার পিতা একজন ব্যবসায়ী এবং মা গৃহিণী। তার ছোট দুইজন ভাই রয়েছে।

## চলচ্চিত্র তালিকা

;কন্ঠ শিল্পী

## পুরস্কার

## তথ্যসূত্র

## বহিঃসংযোগ

* 

বিষয়শ্রেণী:১৯৮৯-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:খ্রিস্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৯০-এ জন্ম
অডলি মিলার

**অডলি মন্তাগু মিলার** (; জন্ম: ১৯ অক্টোবর, ১৮৬৯ - মৃত্যু: ২৬ জুন, ১৯৫৯) গ্লুচেস্টারশায়ারের ওয়েস্টবারি-অন-ট্রাইমের ব্রেনট্রি এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম-ফাস্ট বোলিংয়ে পারদর্শী ছিলেন **অডলি মিলার**।

## খেলোয়াড়ী জীবন
১৮৯৫-৯৬ মৌসুম থেকে ১৯০৩ সাল পর্যন্ত অডলি মিলারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অডলি মিলার। ১৩ ফেব্রুয়ারি, ১৮৯৬ তারিখে পোর্ট এলিজাবেথে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৮৯৫-৯৬ মৌসুমে ইংরেজ দলের সাথে দক্ষিণ আফ্রিকা গমন করেন। সফরকারী ঐ দলটি মূলতঃ মাইনর কাউন্টি কিংবা ক্লাব ক্রিকেটের সেরা খেলোয়াড়দের নিয়ে গঠন করা হয়েছিল। তন্মধ্যে, দলের খুব কমসংখ্যক খেলোয়াড়ই প্রথম-শ্রেণীর ক্রিকেটের সাথে যুক্ত ছিলেন। পরবর্তীকালে ঐ খেলাগুলো টেস্টের মর্যাদাপ্রাপ্ত হয়। মিলারও ঐ সফরে দলের অন্যতম অনিয়মিত প্রথম-শ্রেণীর ক্রিকেটার ছিলেন। ফেব্রুয়ারি, ১৮৯৬ সালে পোর্ট এলিজাবেথে অনুষ্ঠিত টেস্টে অভিষেক ঘটার পাশাপাশি প্রথম-শ্রেণীর ক্রিকেটে অভিষেক ঘটে অডলি মিলারের। ৪ ও ২০ রান তুলে উভয় ইনিংসে অপরাজিত ছিলেন তিনি। জর্জ লোহম্যানের ৭/৩৮ ও ৮/৭ বোলিংয়ের কল্যাণে সফরকারীরা খুব সহজেই ২৮৮ রানে বড়ো ব্যবধানে জয় তুলে নেয়। প্রসঙ্গত লোহম্যান হ্যাট্রিক করেছিলেন।

ঐ সফরের পরবর্তী দুই টেস্টে আম্পায়ারের ভূমিকায় অবতীর্ণ হয়েছিলেন তিনি। মার্চ, ১৮৯৬ সালে জোহেন্সবার্গের ২য় টেস্ট ও কেপটাউনের ৩য় টেস্ট পরিচালনা করেন অডলি মিলার। ঐ খেলাগুলোয়ও জর্জ লোহম্যান তার বোলিংয়ের দাপট অব্যাহত রাখেন। ৯/২৮, ৩/৪৩ এবং ৭/৪২ ও ১/৪৫ পেয়েছিলেন। এরপর আর কোন টেস্টে কিংবা প্রথম-শ্রেণীর ক্রিকেটে আম্পায়ার হিসেবে খেলা পরিচালনা করেননি তিনি।

## অবসর
দক্ষিণ আফ্রিকা থেকে ইংল্যান্ডে প্রত্যাবর্তন করে ১৯০৩ সাল থেকে অনেকগুলো বছর প্রথম-শ্রেণীর খেলায় অংশ নেন। সবগুলোই ছিল মেরিলেবোন ক্রিকেট ক্লাবের পক্ষে। পাশাপাশি উইল্টশায়ার কাউন্টি ক্রিকেট ক্লাবের পক্ষে খেলেন ও ১৯২০ সালে দলটির অধিনায়কের দায়িত্বে পালন করেন তিনি।

২৬ জুন, ১৯৫৯ তারিখে ৯০ বছর বয়সে ব্রিস্টলের ক্লিফটন এলাকায় অডলি মিলারের দেহাবসান ঘটে। তার ভাইপো টমাস মিলার ১৯০২ থেকে ১৯১৪ সময়কালে গ্লুচেস্টারশায়ারের পক্ষে প্রথম-শ্রেণীর ক্রিকেটে অংশগ্রহণ করেছিলেন।

## তথ্যসূত্র

## আরও দেখুন
* আর্থার হিল
* ক্রিস্টোফার হেসেলটাইন
* এক টেস্টের বিস্ময়কারী
* এসেক্স কাউন্টি ক্রিকেট ক্লাব
* ইংরেজ টেস্ট ক্রিকেটারদের তালিকা
* আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা

## বহিঃসংযোগ
* 
* 

বিষয়শ্রেণী:১৮৬৯-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংরেজ টেস্ট ক্রিকেট আম্পায়ার
বিষয়শ্রেণী:উইল্টশায়ারের ক্রিকেটার
বিষয়শ্রেণী:ব্রিস্টলের ক্রীড়াবিদ
বিষয়শ্রেণী:মেরিলেবোন ক্রিকেট ক্লাবের ক্রিকেটার